text: Guldhold hyldes
  22 april 2013 kl. 11.15
  Sønderjyske Ishockey til hyldest på Haderslev Rådhus mandag eftermiddag.
  Sønderjyskes nykårede ishockeymestre hyldes mandag eftermiddag på Haderslev Rådhus.
  Holdet køres i bus fra SE Arena gennem Vojens og videre til Haderslev, hvor borgmester Jens Chr. Gjesing (S) og byrådet har dækket op til guldreception.
  Det er efterhånden ved at blive en tradition for Sønderjyske Ishockey med et triumftog i bus.
  Turen med DM-pokalen starter ud kl. 16.30 fra SE Arena. Der køres en tur gennem Vojens by og tilbage igen, inden bussen fortsætter mod Haderslev Rådhus, hvor holdet skal møde op kl. 17.00 til en reception hos borgmester Jens Chr. Gjesing og byrådet.
  Man kan se og hylde spillerne langs ruten gennem Vojens by eller foran rådhuset, hvor det forventes, at spillerne ankommer omkring kl. 16.45.
  Efter receptionen på rådhuset skal holdet deltage i en privat guldfest.
  